Diari Oficial de la Generalitat Valenciana


Sumari del DOGV 5236, del 07-04-2006 (2006/3515)

RESOLUCIÓ de 17 de febrer de 2006, de la Direcció General d'Energia, per la qual s'atorga a Iberdrola Distribución Eléctrica, SAU, l'autorització administrativa i l'aprovació del projecte d'execució per a la modificació de la línia aèria d'alta tensió de 220 kV-132 kV, quàdruple circuit, ST La Plana . Alts Forns del Mediterrani, entre els suports número 0 i número 5, al terme municipal d'Almassora, província de Castelló. Expedient ATLINE/2004/207/12.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5236

Data del DOGV
:   07-04-2006

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2006/3515


Organisme emissor
:   Conselleria d'Infraestructures i Transport

Tipus de document
:   Resolució

RESOLUCIÓ de 17 de febrer de 2006, de la Direcció General d'Energia, per la qual s'atorga a Iberdrola Distribución Eléctrica, SAU, l'autorització administrativa i l'aprovació del projecte d'execució per a la modificació de la línia aèria d'alta tensió de 220 kV-132 kV, quàdruple circuit, ST La Plana . Alts Forns del Mediterrani, entre els suports número 0 i número 5, al terme municipal d'Almassora, província de Castelló. Expedient ATLINE/2004/207/12. [2006/F3515]  
Vist l'expedient amb referència ATLINE/2004/207/12 incoat pel Servici Territorial d'Energia de Castelló a instàncies d'Iberdrola Distribución Eléctrica, SAU (en avant, Iberdrola), amb domicili a l'efecte de notificacions en 03188 Alacant, al carrer Calderón de la Barca, núm. 16, relatiu a la sol·licitud de 17 de setembre de 2004, sobre l'autorització administrativa i l'aprovació del projecte d'execució per a la modificació de la línia aèria d'alta tensió de 220 kV-132 kV, quàdruple circuit, ST La Plana . Alts Forns del Mediterrani, entre els suports número 0 i número 5, ubicats a la partida de Ramonet, al terme municipal d'Almassora, província de Castelló.  
A la mencionada petició s'adjunta el projecte d'execució firmat per l'enginyer industrial Javier Arroyo Caballero, visat pel Col·legi Oficial d'Enginyers Superiors Industrials de la Comunitat Valenciana, demarcació de Castelló, amb data 17 de novembre de 2003.  
Vist que va ser publicat el 7 de juliol de 2005 en el Butlletí Oficial de la Província de Castelló i el 27 de juny de 2005 en el Diari Oficial de la Generalitat Valenciana, l'anunci corresponent a la informació pública prevista en el Reial Decret 1.955/2000, d'1 de desembre, pel qual es regulen les activitats de transport, distribució, comercialització i procediments d'autorització de les instal·lacions d'energia elèctrica, i en el Decret 162/1990, de 15 d'octubre, sobre Impacte Ambiental, per a ser examinat el projecte de la instal·lació i formular les reclamacions que s'estimen oportunes.  
D'acord amb la documentació que es troba en l'expedient, no s'han presentat al·legacions a la mencionada sol·licitud en el termini establit reglamentàriament.  
Vist que de conformitat amb el que establix la Llei 16/2003, de 17 de desembre, de Mesures Fiscals, de Gestió Administrativa i Financera i d'Organització de la Generalitat Valenciana, es va oficiar a l'Ajuntament d'Almassora, únic afectat per la modificació sol·licitada, i es va adjuntar separata del projecte, a l'efecte d'emetre un informe sobre l'adaptació d'este al planejament urbanístic vigent.  
Per part de l'entitat local es va informar que haurien d'aportar-se plans complementaris al projecte presentat, en el qual es dibuixe, a escala 1/2000, l'estat actual del traçat de línies i l'existent després de l'execució, tot això sobre cartografia del pla general municipal d'ordenació urbana vigent.  
Vist que traslladat el mencionat informe l'empresa peticionària, per mitjà d'escrit de 16 de novembre de 2005, va acompanyar la documentació complementària sol·licitada, de la qual es va traslladar novament a l'Ajuntament d'Almassora a l'efecte que establira el condicionat procedent d'acord amb el Decret 88/2005, de 29 d'abril. No consta en l'expedient contestació a la mencionada sol·licitud.  
Vist que el Servici Territorial d'Energia de Castelló, és competent per a la instrucció de l'expedient de sol·licitud, ha informat favorablement esta.  
Vist que amb data 18 de novembre de 2005 la directora general de Gestió del Medi Natural de la Conselleria de Territori i Habitatge va dictar declaració d'impacte ambiental, i va estimar acceptable, només als efectes ambientals, el projecte per a la modificació promoguda per Iberdrola de la línia elèctrica de 132/220 kV de la ST La Plana a Alts Forns del Mediterrani, entre els suports 0 i 5, implantada al terme municipal d'Almassora (Castelló), en els termes que establix el projecte, l'annex a este i l'estudi d'impacte ambiental, sempre que es complisquen les condicions que en la part resolutiva de la present resolució s'exposaran.   
Vist que Iberdrola Distribución Eléctrica, SAU, es troba inscrita definitivament en la Secció Primera del Registre Administratiu de Distribuïdors, Comercialitzadors i Consumidors Qualificats, en l'àmbit d'actuació nacional.  
Atés que l'article 40.3 de la Llei 54/1997, de 27 de novembre, del Sector Elèctric, establix que les autoritzacions d'instal·lacions de la xarxa de distribució d'energia elèctrica seran atorgades per l'administració competent, sense perjuí de les concessions i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient  
Atés que la sol·licitud ha complit els tràmits establits en la Llei 54/1997, de 27 de novembre, del Sector Elèctric, en el Reial Decret 1.955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica, i en el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana, en relació, este últim, amb la disposició transitòria que conté.  
Vist que per mitjà d'escrit de 10 de maig de 2004, de la Direcció General de Política Energètica i Mines del Ministeri d'Indústria, Turisme i Comerç, referit al tram ST La Plana-suport núm. 12, manifesta que la línia en qüestió no constituïx part de la xarxa mallada i que no hi ha inconvenient perquè la Direcció General d'Energia resolga sobre l'autorització i l'aprovació del projecte d'execució.  
Vist que amb data 19.05.04, la Direcció General d'Energia va dictar resolució per la qual atorga l'autorització administrativa i l'aprovació del projecte d'execució a Iberdrola Distribución Eléctrica, SAU, de la línia elèctrica, quàdruple circuit, 220/132 kV, ST La Plana (Castelló) . ST Planta Siderúrgica Integral de Sagunt (València). Tram ST La Plana-suport núm. 12.  
Vist que d'acord amb la sol·licitud i el projecte presentat, la finalitat que es perseguix amb la modificació presentada és el canvi d'emplaçament de distints suports de la línia a fi de deixar resoltes les incompatibilitats urbanístiques actualment existents en l'esmentada ubicació del terme municipal.  
Atés la Direcció General d'Energia competent per a la resolució del present expedient, d'acord amb el que disposa l'article 16 del Decret 182/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol  
Primer  
Autoritzar administrativament a Iberdrola Distribución Eléctrica, SAU, la modificació de la línia aèria d'alta tensió a 220 kV-132 kV, quàdruple circuit ST La Plana . Alts Forns del Mediterrani entre els suports respectius que més avant se citen, ubicats en la partida de Ramonet, terme municipal d'Almassora (Castelló), i les característiques principals de la qual són les següents:  
Traçat del doble circuit de 220 kV: modificació de la línia aèria d'alta tensió, doble circuit, a 220 kV ST La Plana-Alts Forns del Mediterrani entre els suports núm. 0 al núm. 5 (existent).  
Tensió nominal: 220 kV (1a categoria).  
Freqüència: 50 Hz.  
Potència que s'ha de transportar: 543 MVA per circuit.  
Tipologia constructiva: aèria.  
Conductors: alumini-acer, tipus Dúplex Gull, amb seccions respectives 337,74 mm² i 43,81 mm². Porta en tota la seua longitud dos cables de terra, un d'acer galvanitzat, secció 50 mm², i un altre del tipus OPGW-15 amb nucli de fibra òptica.  
Suports: d'estructura metàl·lica sobre fonaments independents, constituïts per angulars de costats iguals d'acer galvanitzats en calent, organitzats en gelosia senzilla .excepte el de tipus 22E190 que és de gelosia doble. i unions caragolades, i dotats de la corresponent presa de terra.  
Aïllament: conjunt d'aïlladors de compòsit, en les cadenes d'amarrament, tipus U160RB220P+AR2.  
Descripció i longituds:  
Núm.   
sèrie Descripció Longitud (m)   
1 Entre suport núm. 0 de la línia a 220 kV ST   
 La Plana . Alts Forns del Mediterrani   
 (en ST La Plana) i el suport núm. 1 (nou). 263  
2 Del suport núm. 1 al suport núm. 2 (nous). 192   
3 Del suport núm. 2 al suport núm. 3 (nous). 198   
4 Del suport núm. 3 (nou) al suport núm. 5 (existent)   
 de la Línia 220 kV ST   
 La Plana . Alts Forns del Mediterrani. 133   
Longitud: 786 m.  
Traçat del doble circuit de 132 kV: modificació de la línia aèria d'alta tensió, doble circuit, a 132 kV ST La Plana-Alts Forns del Mediterrani entre els suports núm. 0 bis al núm. 5 (existent).  
Tensió nominal: 132 kV (1a categoria).  
Freqüència: 50 Hz.  
Potència que s'ha de transportar: 131 MVA per circuit.  
Tipologia constructiva: aèria.  
Conductors: alumini-acer, tipus LA-280 (Hawk), amb seccions respectives 241,7 mm² i 39,40 mm². Porta en tota la seua longitud dos cables de terra, un d'acer galvanitzat, secció 50 mm² i un altre del tipus OPGW-15 amb nucli de fibra òptica.  
Suports: d'estructura metàl·lica sobre fonaments independents, constituïts per angulars de costats iguals galvanitzats en calent, organitzats en gelosia senzilla .excepte el de tipus 22E190 que és de gelosia doble. i unions caragolades, i dotats de la corresponent presa de terra.  
Aïllament: per a les cadenes d'amarrament, tipus U120RB132P.  
Descripció i longituds:  
Núm.   
sèrie Descripció Longitud (m)   
1 Entre suport núm. 0 bis de la línia   
 a 132 kV ST La Plana-Alts Forns del   
 Mediterrani (en ST La Plana) i el suport   
 núm. 1 bis (nou). 227  
2 Del suport núm. 1 bis al suport núm. 2. (nous). 141   
3 Del suport núm. 2 al suport núm. 3. (nous). 198   
4 Del suport núm. 3 (nou) al suport núm. 5 (existent)   
 de la línia 132 kV ST   
 La Plana . Alts Forns del Mediterrani. 697  
Longitud: 697 m.  
Pressupost: 434.973,38 euros.  
Segon  
Aprovar el projecte d'execució referit a la modificació de la línia autoritzada en el punt primer de la present resolució, firmat per l'enginyer industrial Javier Arroyo Caballero, visat pel Col·legi Oficial d'Enginyers Superiors Industrials de la Comunitat Valenciana, demarcació de Castelló, amb data 17 de novembre de 2003, i sotmetre'l a les condicions següents:  
1. La instal·lació haurà de realitzar-se d'acord amb el projecte presentat.  
2. El termini d'execució de la instal·lació serà de tres mesos comptadors a partir de la notificació de la present resolució. No obstant això, amb anterioritat a la finalització del dit termini, Iberdrola Distribución Eléctrica, SAU, podrà sol·licitar una ampliació d'este per mitjà de sol·licitud motivada davant d'esta Direcció General d'Energia.   
3. El titular donarà compte de l'acabament de les obres al Servici Territorial d'Energia de Castelló als efectes de la sol·licitud d'autorització d'explotació, a la qual s'acompanyarà un certificat de direcció i final d'obra subscrit per tècnic facultatiu competent, i acreditar que està d'acord amb els reglaments tècnics en la matèria, segons s'establix en la normativa vigent per als projectes d'instal·lacions elèctriques i igualment respecte a l'autorització administrativa i el projecte d'execució aprovat.  
4. Condicions d'orde mediambiental:  
Haurà de sotmetre's al tràmit d'ocupació, previ a l'execució.  
Haurà de fer-se una supervisió i seguiment arqueològic dels treballs de moviments de terres, a fi de valorar les possibles troballes de restes del patrimoni cultural, atés que s'actua en l'entorn de l'antiga Via Augusta, en els expressats en la Resolució de 22 de setembre de 2005 de la Direcció General de Patrimoni Valencià de la Conselleria de Cultura, Educació i Esport de l'expedient 2005/9533NY.  
Hauran de respectar-se l'ample mínim reduït a 7 m a la via pecuària Camí Reial de Borriol, segons la Llei 3/1995, de Vies Pecuàries.  
Hauran de ser retirats tots els residus de muntatge i desmuntatge, així com restaurar el sòl de les corresponents fonaments al seu estat inicial amb materials equivalents a les característiques del terreny.  
5. L'administració deixarà sense efecte la present resolució en qualsevol moment en què observe l'incompliment de les condicions imposades en esta.  
Contra la present resolució, que no posa fi a la via administrativa, podrà interposar-se recurs d'alçada davant del secretari autonòmic d'Infraestructures en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
València, 17 de febrer de 2006.. El director general d'Energia: Antonio Cejalvo Lapeña.